钦定古今图书集成/理学汇编/文学典/第084卷 > 宗必经
## 钦定古今图书集成/理学汇编/文学典/第084卷 > 宗必经

按《江西通志》：“必经，字子文，南昌人。景定二年，以词学
科发解。明年壬戌，举进士，判瑞州，晋潜藩兵副。与枢
密陈宜中不合，谢归。及宋祚革，元世祖诏求江南人
士，留梦炎、程文海交荐谢枋得等二十馀人，子文与
焉，固辞，迫胁以去。械至元都，系狱三岁，乃放还。其在
狱诗有云：‘睡晓方知前是梦，落花难上旧来枝’。又云：
‘不觉授书冬再至，我思黄霸欲消魂’。”归隐于家。